ai4bharat/Pralekha huggingface dataset:
ஆயுஷ்
அகில இந்திய ஆயுர்வேத கழகத்தில் ஊட்டசத்து பூங்கா: அமைச்சர் திருமதி ஸ்மிருதி இரானி தொடங்கி வைத்தார்.
மாதம் முழுவதும் நடத்தப்படும் ‘போஷன்’ திட்ட நிகழ்ச்சிகளை மத்திய பெண்கள் மற்றும் குழந்தைகள் மேம்பாட்டுத்துறை அமைச்சர் திருமதி ஸ்மிருதி இரானி இன்று தொடங்கி வைத்தார். நாட்டின் ஊட்டசத்து தேவையை போக்க, பழங்கால ஆயுர்வேத அறிவை எவ்வாறு பயனுள்ள வகையில் பயன்படுத்துவது என்பது பற்றி தெரிவிக்க வேண்டியது இப்போதைய தேவை என அவர் கூறினார். போஷன் திட்டத்தின் தொடக்கமாக, அகில இந்திய ஆயுர்வேத கழகத்தில் ஊட்டச்சத்து பூங்காவை அமைச்சர் ஸ்மிருதி இரானி இன்று தொடங்கி வைத்தார். இந்நிகழ்ச்சியில், ஆயுஷ், பெண்கள் மற்றும் குழந்தைகள் மேம்பாட்டுத்துறை இணையமைச்சர் டாக்டர் முன்ச்பரா மகேந்திரபாய் கலந்து கொண்டார். முருங்கை, நெல்லி ஆகிய மரக்கன்றுகளையும் இரு அமைச்சர்களும் நட்டனர். ஆயுஷ் அமைச்சகத்தின் உத்தரவின் கீழ், புதுதில்லியில் உள்ள அகில இந்திய ஆயுர்வேத கழகம், போஷன் - 2021 கொண்டாட்டங்களை தொடங்கியுள்ளது.
இந்நிகழ்ச்சியில் பேசிய அமைச்சர் திருமதி ஸ்மிருதி இரானி, இரத்தச் சோகையை குறைக்க இந்திய மருத்துவ ஆராய்ச்சி கவுன்சிலுடன் கூட்டாக இணைந்து ஆயுஷ் அமைச்சகம் மேற்கொண்ட முயற்சிகளை பெண்கள் மற்றும் குழந்தைகள் மேம்பாட்டு அமைச்சர் திருமதி ஸ்மிருதி இரானி பாராட்டினார். ஆயுர்வேத அறிவியல் தரவுகள் வெளியிட வேண்டிய தேவையை வலியுறுத்திய அவர், அப்போதுதான் ஆயுர்வேதத்தின் பங்களிப்பை உலக நாடுகளால் ஏற்க முடியும் என கூறினார்.
ஊட்டசத்து இரு முக்கிய கூறுகளை கொண்டுள்ளது. விலை மலிவாக இருக்க வேண்டும், முழுமையான நல்வாழ்வுக்கு எளிதில் கிடைக்க வேண்டும். அப்போதுதான் ஆயுர்வேதம் பயனுள்ளதாக இருக்கும் என அவர் கூறினார்.
ஆரோக்கியமான சந்ததி மற்றும் எளிமையான சமையல் குறிப்புகள் அடங்கிய ஆயுஷ் காலண்டரை, பெண்கள் மற்றும் குழந்தைகள் மேம்பாட்டு அமைச்சகம் மூலம் பிரபலப்படுத்துவது பற்றியும் அவர் பரிசீலித்தார்.
பெண்கள் மற்றும் குழந்தைகளின் முழுமையான நலனுக்கு முருங்கை, நெல்லி, அஸ்வகந்தா, துளசி போன்ற மூலிகைகளின் ஊட்டச்சத்து மற்றும் மருத்துவ நலன்களின் முக்கியத்துவத்தையும், ஆதாரம் அடிப்படையிலான ஆயுர்வேத ஊட்டச்சத்து நடைமுறைகளையும் டாக்டர் முன்ச்பரா மகேந்திராபாய் எடுத்து கூறினார். ஆரோக்கியமான சந்ததியை சுமக்க, தாயின் வாழ்வில் ஊட்டசத்தின் முக்கியத்துவத்தையும், இதற்கு ஆயுர்வேதம் எவ்வாறு உதவ முடியும் என்பதையும் அவர் எடுத்துக் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1751071
(
சுகாதாரம் மற்றும் குடும்ப நலத்துறை அமைச்சகம்
மாநிலங்கள் / யூனியன் பிரதேசங்களுக்கு 124 கோடிக்கும் மேற்பட்ட தடுப்பூசி டோஸ்கள் வழங்கப்பட்டுள்ளன
மாநிலங்கள் மற்றும் யூனியன் பிரதேசங்களுக்கு இதுவரை, 124 கோடிக்கும் மேற்பட்ட ) தடுப்பூசி டோஸ்கள் மத்திய அரசு மூலம் இலவசமாகவும் மற்றும் மாநிலங்களின் நேரடி கொள்முதல் மூலமும் வழங்கப்பட்டுள்ளன.
மாநிலங்கள் மற்றும் யூனியன் பிரதேசங்களிடம் 18.74 கோடிக்கும் மேற்பட்ட  தடுப்பூசி டோஸ்கள் இன்னமும் இருப்பில் உள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1771578
மத்திய அமைச்சரவை
2021-22 ஆம் நிதியாண்டில் ரயில்வே ஊழியர்களுக்கு 78 நாட்களுக்கு இணையான உற்பத்தியுடன் இணைந்த போனஸ் வழங்கப்பட்டதற்கு மத்திய அமைச்சரவை ஒப்புதல் அளித்துள்ளது
2021-22 ஆம் நிதியாண்டில் ரயில்வே ஊழியர்களுக்கு 78 நாட்களுக்கு இணையான உற்பத்தியுடன் இணைந்த போனஸ் வழங்கப்பட்டதற்கு பிரதமர் திரு நரேந்திர மோடி தலைமையில் இன்று நடைபெற்ற மத்திய அமைச்சரவைக் கூட்டம் முன்தேதியிட்டு ஒப்புதல் அளித்துள்ளது.
ஒவ்வொரு ஆண்டும் தசரா மற்றும் பூஜை விடுமுறை நாட்களுக்கு முன் தகுதியுள்ள ரயில்வே ஊழியர்களுக்கு உற்பத்தியுடன் இணைந்த போனஸ் வழங்கப்படும். இந்த ஆண்டும் 11.27 லட்சம் அரசிதழ் பதிவுபெறாத ரயில்வே ஊழியர்களுக்கு 78 நாள் ஊதியத்திற்கு இணையாக உற்பத்தியுடன் இணைந்த போனஸ் தொகை வழங்கப்பட்டது. தண்டவாள பராமரிப்பாளர்கள், ஓட்டுநர்கள், ரயில் வண்டி பாதுகாப்பாளர்கள் , நிலைய அதிகாரிகள், மேற்பார்வையாளர்கள், தொழில்நுட்பாளர்கள், தொழில்நுட்ப உதவியாளர்கள், கட்டுப்பாட்டாளர்கள், சமிக்ஞை இயக்குவோர், அமைச்சுப் பணியாளர்கள் மற்றும் சி-பிரிவு ஊழியர்கள் போன்றோருக்கு போனஸ் தொகை வழங்கப்பட்டது.
இதனால், அரசுக்கு ரூ.1,832.09 கோடி செலவானதாக மதிப்பிடப்பட்டுள்ளது. கொவிட்-19 க்கு பிந்தைய சவால்களால் சிக்கலான நிதிநிலைமை ஏற்பட்டபோதும், இந்த போனஸ் வழங்கும் முடிவு எடுக்கப்பட்டது.
பணியாளர் நலன், பொதுமக்கள் குறை தீர்ப்பு மற்றும் ஓய்வூதியங்கள் அமைச்சகம்
வட இந்தியாவின் கல்வி மையமாக ஜம்மு உருவெடுத்துள்ளது: டாக்டர் ஜித்தேந்திர சிங்
வட இந்தியாவின் கல்வி மையமாக, ஜம்மு வேகமாக உருவாகி வருகிறது என மத்திய அறிவியல் மற்றும் தொழில்நுட்பத்துறை இணையமைச்சர் டாக்டர் ஜித்தேந்திர சிங் கூறியுள்ளார். பிரதமர் திரு நரேந்திர மோடியின் தனிப்பட்ட தலையீடு மற்றும் ஜம்மு காஷ்மீர், வடகிழக்கு மாநிலங்கள் மற்றும் லடாக் ஆகியவற்றுக்கு அவர் அளித்த அதிக முன்னுரிமையால் இது சாத்தியமாகியுள்ளது என அவர் கூறினார்.
ஜம்மு ஐஐஎம்  5வது ஆண்டை முன்னிட்டு நடந்த நிகழ்ச்சியில் டாக்டர் ஜித்தேந்திர சிங் பேசியதாவது:
குறுகிய காலத்தில், அதுவும் கடந்த 2 ஆண்டுகளாக, கொரோனா பாதிப்புக்கு இடையிலும், இந்த கல்வி மையம் முத்திரை பதித்துள்ளது. ஜம்மு, காஷ்மீர் கல்வித்துறையில், பிரதமர் திரு நரேந்திர மோடி அரசின் முக்கிய சாதனைகளில் ஒன்றாக ஜம்மு ஐஐஎம் உள்ளது மற்றும் அனைத்து தரப்பினருக்கும் பயனளிக்கிறது.
ஜம்மு விரைவில் ரூ.25,000 கோடி அளவுக்கு முதலீட்டை காணும், குறிப்பாக சுகாதாரத்துறையில் அதிக முதலீடு செய்யப்படும். இதன் மூலம் இப்பகுதி இளைஞர்களுக்கும், ஐஐஎம் மாணவர்களுக்கும் அதிக அளவிலான வேலை வாய்ப்புகள் உருவாகும். ஆனாலும், நீங்கள் வேலை தேடுபவர்களாக இல்லாமல், புத்தாக்க தொடக்க நிறுவன முயற்சிகள் மூலம், வேலை அளிப்பவர்களாக மாற வேண்டும்.
கடந்த 2016ம் ஆண்டு 54 மாணவர்களுடன் தொடங்கிய ஜம்மு ஐஐஎம்-ல், இன்று 250 மாணவர்கள், சர்வதேச கல்வி நிறுவனங்களில் பணியாற்றும் 6 பேர் உட்பட, 30 பிரபல பேராசிரியர்கள் உள்ளனர். 2022ம் ஆண்டுக்குள், ஜகதி என்ற இடத்தில், உங்களுக்கு இந்தியாவின் சிறந்த கல்வி நிறுவனங்களுக்கு இணையாக அனைத்து நவீன வசதிகளுடன் கூடிய அழகான வளாகம் கிடைக்கவுள்ளது. அதற்காக உங்களுக்கு பாராட்டுக்கள்.
இவ்வாறு டாக்டர் ஜித்தேந்திர சிங் கூறினார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1748025
மத்திய அமைச்சரவை
இந்திய பாரம்பரிய மருத்துவத்தில் இந்திய – கியூபா இடையில் புரிந்துணர்வு உடன்பாட்டுக்கு கேபினட் ஒப்புதல்
பிரதமர் திரு. நரேந்திர மோடி தலைமையில் மத்திய அமைச்சரவைக் குழுக் கூட்டம் இன்று நடைபெற்றது. அதில், இந்திய பாரம்பரிய மருத்துவ முறை, ஹோமியோபதி மருத்துவம் ஆகியவை குறித்து இந்தியாவுக்கும் கியூபா நாட்டுக்கும் இடையில் புரிந்துணர்வு ஒப்பந்தம் ஏற்படுத்தப்பட்டதற்கு ஒப்புதல் அளிக்கப்பட்டது. இந்தப் புரிந்துணர்வு ஒப்பந்தம் ஏற்கெனவே 2018, ஜூன் 22ம் தேதி கையெழுத்தாகிவிட்டது.
இதன் பலன்:
இந்தப் புரிந்துணர்வு ஒப்பந்தம் இரு நாடுகளுக்கும் இடையில் இந்தியப் பாரம்பரிய. முறைகள், ஹோமியோபதி ஆகியவற்றில் இரு தரப்பு ஒத்துழைப்புக்கு வழி வகுக்கும். பரஸ்பரம் பண்பாடுகளைப் பகிர்ந்து கொண்டு வரும் இரு நாடுகளுக்கும் இது மிகவும் முக்கியமானதாகும்.
பின்னணி:
பாரம்பரிய மருத்துவ முறைகளான ஆயுர்வேதம், யோகா, இயற்கை மருத்துவம், யுனானி, சித்தா, திபெத்திய பாரம்பரிய மருத்துவ முறையான சோவா ரிக்பா, ஹோமியோபதி ஆகியவை நமது நாட்டில் சரியான முறையில் முறைப்படுத்தப்பட்டு மிகச் சிறந்த முறையில் ஆவணப்படுத்தப்பட்டுள்ளன. உலகளாவிய சுகாதார நிலைப்பாட்டில் இந்த அமைப்புகள் மிகப்பெரும் தாக்கத்தை ஏற்படுத்தவல்லதாக உள்ளன. இந்த பாரம்பரிய மருத்துவ முறைகளை மத்திய ஆயுஷ்  அமைச்சகம் உலகளவில் பிரபலப்படுத்த பல்வேறு ஆக்கப்பூர்வ நடவடிக்கைகளை மேற்கொண்டு வருகிறது. இது தொடர்பாக பத்து நாடுகளுடன் புரிந்துணர்வு ஒப்பந்தம் மேற்கொண்டுள்ளது. இந்தப் புரிந்துணர்வு ஒப்பந்தம் இரு தரப்பு நாடுகளுக்கும் இடையில் நல்ல புரிதலை ஏற்படுத்துவதுடன் விதிமுறைகள் குறித்த தெளிவையும் வழங்குவதாக அமைந்துள்ளது. அத்துடன், இந்திய மருந்துப் பொருட்களின் ஏற்றுமதியும் அதிகரிக்கும். சர்வதேச அரங்கில் நல்ல ஒருங்கிணைப்புக்கும் வழியமைக்கும்.
விவசாயத்துறை அமைச்சகம்
2018-19 ஆம் ஆண்டு ரபிப் பருவ பயிர்களுக்கு குறைந்தபட்ச ஆதரவு விலையை அதிகப்படுத்த மத்திய அமைச்சரவை ஒப்புதல் அளித்துள்ளது
விவசாயிகளின் வருவாயை அதிகப்படுத்தும் வகையில் பிரதமர் திரு.நரேந்திர மோடி தலைமையில் நடைபெற்ற பொருளாதார விவகாரங்களுக்கான அமைச்சரவைக் குழு 2019-20 ஆம் ஆண்டு சந்தைப்படுத்துவதற்குரிய 2018-19 ஆம் ஆண்டு ரபிப் பருவ பயிர்களுக்கு குறைந்தபட்ச ஆதரவு விலையை அதிகரிக்க ஒப்புதல் அளித்துள்ளது. விவசாயிகளின் உற்பத்திச் செலவை விட குறைந்தபட்சம் 50 சதவீதம் அதிகமாக கிடைக்கும் வகையிலும், விவசாயிகளின் வருவாயை 2 மடங்காக்க உதவும் வகையிலும் குறிப்பிட்ட பயிர் வகைகளுக்கு குறைந்தபட்ச ஆதரவு விலை அதிகரிக்கப்பட்டுள்ளது. விவசாயிகள் நலன் சார்ந்த இந்த நடவடிக்கை மூலம் விவசாயிகளுக்கு கூடுதலாக ரூ.62,635 கோடி வருவாய் கிடைக்கும்.
கோதுமைக்கு குவிண்டாலுக்கு ரூ.105-ம் , சமையல் எண்ணெய் உற்பத்திக்கான சாஃபிளவருக்கு குவிண்டாலுக்கு ரூ.845-ம் , பார்லிக்கு குவிண்டாலுக்கு ரூ.30-ம் , சிவப்பு நிற துவரம் பருப்புக்கு குவிண்டாலுக்கு ரூ.225-ம் , பயறு வகைகளுக்கு குவிண்டாலுக்கு ரூ.220-ம் , கடுகுக்கு குவிண்டாலுக்கு ரூ.200-ம்  குறைந்தபட்ச ஆதரவு விலை உயர்த்தப்பட்டுள்ளது. அடைப்புக் குறிக்குள் இருப்பது உயர்வுக்குப் பிந்தைய விலை.
உற்பத்தி செலவை விட கூடுதலாக கிடைக்கும் தொகையின் சதவீத விவரம்:
கோதுமை-112.5, பார்லி-67.4, பயறு வகைகள்-75.2, சிவப்பு துவரம் பருப்பு-76.7, கடுகு-89.9, சாஃபிளவர்-50.1.
(Visitor Counter : 128
சிறப்பு சேவைகள் மற்றும் கட்டுரைகள்
வேலூர் இன்ஸ்டிடியூட் ஆஃப் டெக்னாலஜி , சென்னையில், இந்திய தர நிர்ணய அமைவனம்  சார்பில் இன்று ஒரு நாள் பயிலரங்கம் நடைபெற்றது
இந்திய தேசிய தர நிர்ணய அமைப்பான இந்திய தர நிர்ணய அமைவனம் , இந்திய அரசின் நுகர்வோர் விவகாரங்கள், உணவு மற்றும் பொது விநியோக அமைச்சகத்தின் கீழ் செயல்படும் ஒரு சட்டப்பூர்வ அமைப்பாகும். இது தொழில்துறையின் நலனுக்காகவும், நுகர்வோர் பாதுகாப்பை நோக்கமாகக் கொண்டும் தயாரிப்பு சான்றிதழ் , மேலாண்மை அமைப்புகள் சான்றிதழ், தங்கம் மற்றும் வெள்ளி நகைகள் / கலைப் பொருட்களுக்கான ஹால்மார்க் முத்திரை மற்றும் ஆய்வக சேவைகளின் போன்ற பல்வேறு திட்டங்களை செயல்படுத்துகிறது.
இந்திய தர நிர்ணய அமைவனம் தனது கல்வி அவுட்ரீச் திட்டத்தின் ஒரு பகுதியாக, வேலூர் இன்ஸ்டிடியூட் ஆஃப் டெக்னாலஜி , சென்னை நிறுவனத்துடன் 04 ஆகஸ்ட் 2023 அன்று புரிந்துணர்வு ஒப்பந்தத்தில் கையெழுத்திட்டது. இந்த புரிந்துணர்வு ஒப்பந்தத்தின் தொடர்ச்சியாக, இந்திய தர நிர்ணய அமைவனம் , சென்னை கிளை அலுவலகம் சார்பில், வேலூர் இன்ஸ்டிடியூட் ஆஃப் டெக்னாலஜி , சென்னையில், கல்லுாரி பேராசிரியர்களுக்கான ஒரு நாள் பயிலரங்கம் இன்று நடந்தது.
இந்த புரிந்துணர்வு ஒப்பந்தத்தின் மூலம்,கல்வி நிறுவனங்கள் மற்றும் அதன் ஆசிரியர்கள், தரப்படுத்தல் மற்றும் இணக்க மதிப்பீடு தொடர்பான ஆராய்ச்சி மற்றும் மேம்பாட்டு திட்டங்களை மேற்கொள்வதன் மூலமும், நிறுவனங்களில் தரப்படுத்தலுடன் தொடர்புடைய ஆராய்ச்சி மற்றும் மேம்பாட்டு திட்டங்களுக்கான உள்கட்டமைப்பு ஆதரவை மேம்படுத்துவதன் மூலமும், கல்வி பாடத்திட்டத்தில் தரப்படுத்தல் பற்றிய தலைப்புகளை அறிமுகப்படுத்துவதன் மூலமும், தரப்படுத்தல் குறித்த பயிற்சி மற்றும் குறுகிய கால கல்வித் திட்டங்களை ஏற்பாடு செய்வதன் மூலமும்,தேசிய மற்றும் சர்வதேச மட்டத்தில் பணியகத்தின் தொழில்நுட்ப குழுக்கள் மூலம் தரப்படுத்தல் நடவடிக்கைகளில் பங்கேற்பதன் மூலமும் தர நிர்ணய அமைப்புகளின் விரிவுபடுத்துவதை பிஐஎஸ் நோக்கமாகக் கொண்டுள்ளது.
பிஐஎஸ் அதிகாரிகள் குழு திரு. ஏ.ஆர்.உன்னிகிருஷ்ணன், விஞ்ஞானி-எஃப் & மூத்த இயக்குநர் , திருமதி ஜி.பவானி, விஞ்ஞானி-இ/இயக்குநர் , திரு. கே.விஜயவீரன், விஞ்ஞானி-இ மற்றும் இயக்குநர் , திரு. சுதான்ஷு ராய், விஞ்ஞானி-டி & இணை இயக்குநர் , திருமதி எம்.நாகவர்ஷினி விஞ்ஞானி-பி , திருமதி அனுரிதா நிதி ஹெம்ரோன், விஞ்ஞானி-பி  ஆகியோர் கலந்து கொண்டு பயிலரங்கை நடத்தினர்.
இந்த பயிலரங்கில் நாட்டில் BIS மற்றும் தரப்படுத்தல் சுற்றுச்சூழல் அமைப்பின் கண்ணோட்டம் குறித்த அம்சங்கள் அடங்கும்; சிவில், எலக்ட்ரிக்கல் / எலக்ட்ரானிக்ஸ், மெக்கானிக்கல், மெட்டலர்ஜி, கெமிக்கல் / ஃபுட் ஆகியவற்றின் தயாரிப்புகளுடன் ஒரு தரநிலையை உருவாக்குதல்; நியமங்களை உருவாக்குவதில் ஆராய்ச்சித் திட்டங்களின் பங்கு; பி.ஐ.எஸ்ஸின் டிஜிட்டல் முன்முயற்சிகள்; இந்த புரிந்துணர்வு ஒப்பந்தத்தை செயல்படுத்துவதற்காக வேலூர் இன்ஸ்டிடியூட் ஆஃப் டெக்னாலஜி , சென்னையின் டாக்டர் கே அண்ணாமலை, டீன், மெக்கானிக்கல் இன்ஜினியரிங் துறை மற்றும் பல்வேறு துறைகளைச் சேர்ந்த சுமார் 70 பேராசிரியர்கள் கலந்து கொண்டனர்.
மின்னணு மற்றும் தகவல் தொழில்நுட்பம்
இந்திய ஸ்டார்ட்அப் நிறுவனங்கள் மற்றும் தொழில்நுட்ப தொழில்முனைவோருக்காக கோளரங்க புதுமை சவாலை மைகவ் தொடங்கியுள்ளது
இந்திய ஸ்டார்ட்அப் நிறுவனங்கள் மற்றும் தொழில்நுட்ப தொழில்முனைவோருக்காக கோளரங்க புதுமை சவாலை மைகவ் கடந்த வாரம் தொடங்கியது. 2021 அக்டோபர் 10 வரை இதற்காக பதிவு செய்துக் கொள்ளலாம்.
நமது கோளரங்குகளுக்கான அதிநவீன தொழில்நுட்பத்தை உருவாக்குவதற்காக புது நிறுவனங்கள் மற்றும் தொழில்நுட்ப தொழில் முனைவோரிடம் இருந்து விண்ணப்பங்களை இந்த சவால் வரவேற்கிறது.
கோளரங்கு தொழில்நுட்பத்தின் அனைத்து பிரிவுகளின் நிபுணர்களும் இந்த சவாலில் பங்கேற்பதற்காக https://innovateindia.mygov.in/ என்ற முகவரியை அணுகலாம். புது நிறுவனங்கள், இந்திய சட்டப்பூர்வ நிறுவனங்கள், தனிநபர்கள் அல்லது குழுக்கள் இதில் பங்கேற்று தங்களது யோசனைகளைப் பகிர்ந்து கொள்ளலாம்.
பிரச்சினையைத் தீர்ப்பது குறித்த அணுகல், பொருளுக்கான சிந்தனை, புதுமையின் அளவு மற்றும் புதுமையான அணுகல் ஆகியவற்றின் அடிப்படையில் விண்ணப்பங்கள் பரிசீலிக்கப்படும். வெற்றி பெறுபவர்களுக்கு முதல் பரிசாக ரூபாய் 5 லட்சமும், இரண்டாம் பரிசாக ரூபாய் 3 லட்சமும் மூன்றாம் பரிசாக ரூபாய் 2 லட்சமும் வழங்கப்படும்.
மேலும் விவரங்களுக்கு, இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1755700
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
வீட்டுவசதித் திட்டம், பிணையில்லாக் கடன், கட்டுமானத் திட்டங்கள், காற்று மாசு கட்டுப்படுத்துதல் குறித்த அறிவிப்புகள்
நாடாளுமன்றத்தின் மாநிலங்களவையில் பல்வேறு உறுப்பினர்கள் எழுப்பிய கேள்விகளுக்கு எழுத்து மூலம் பதில் அளித்த வீட்டுவசதி மற்றும் நகர்ப்புற விவகாரங்கள் இணை அமைச்சர்  திரு ஹர்தீப் சிங் புரி, கீழ்க்கண்ட தகவல்களை அளித்தார்.
பிரதமரின் வீட்டு வசதித் திட்டத்தின்  துணைத் திட்டமான கட்டுபடியாகக்கூடிய வாடகை வீட்டு வளாகங்கள் திட்டம், நகர்ப்புற இடம் பெயர்ந்தோர் மற்றும் ஏழைகளுக்காக 2020 ஜூலை 31 அன்று தொடங்கப்பட்டது.
மார்ச் 2020 வரை இந்தத் திட்டத்தின் மொத்த மதிப்பீடாக ரூ 600 கோடி உத்தேசிக்கப்பட்டுள்ளது. வரைவு ஒப்பந்தங்கள் அனைத்து மாநிலங்கள் / யூனியன் பிரதேசங்களுக்கு அனுப்பப்பட்டுள்ளன. பொதுத்துறை / தனியார் துறை நிறுவனங்களை தங்களது சொந்த நிலங்களில் கட்டுமானப்பணியில் ஈடுபடுத்துவதற்கான விருப்ப கடிதம் தயாரிக்கப்பட்டுள்ளது.
பிரதமரின் சுவநிதி திட்டத்தின் கீழ் சாலையோர வியாபாரிகளுக்கு ரூ 10,000 வரை பிணையில்லா கடன் வழங்கப்படுகிறது. மொத்தம் 1159763 விண்ணப்பங்கள் பெறப்பட்டு, 406835 விண்ணப்பங்களுக்கு ஒப்புதல் அளிக்கப்பட்டு, 102616 பேருக்கு கடன்கள் வழங்கப்பட்டுள்ளன.
இதில் தமிழ்நாட்டில் மட்டும் 36069 விண்ணப்பங்கள் பெறப்பட்டு, 11272 விண்ணப்பங்களுக்கு ஒப்புதல் அளிக்கப்பட்டு, 1488 பேருக்கு கடன்கள் வழங்கப்பட்டுள்ளன.
அனைத்து மாநிலங்கள்/யூனியன் பிரதேசங்கள் மற்றும் மாநிலங்களில் உள்ள ரியல் எஸ்டேட் ஒழுங்குமுறை ஆணையத்துக்கு மத்திய வீட்டுவசதி மற்றும் நகர்ப்புற விவகாரங்கள் துறை அமைச்சகம் அறிவுரைகளை அனுப்பியுள்ளது. அதில், இயற்கைப் பேரிடர் போன்ற கொவிட்-19 தொற்று, ரியல் எஸ்டேட் திட்டங்களின் வழக்கமான பணிகளை கடுமையாக பாதித்துள்ளதால், ரியல் எஸ்டேட் ஒழுங்குமுறை ஆணையத்தில் பதிவுசெய்யப்பட்ட அனைத்து ரியல் எஸ்டேட் திட்டங்களுக்கான பதிவு காலத்தையும் 6 மாதங்கள் ஒத்திவைக்க வேண்டும் என்றும் தெரிவிக்கப்பட்டுள்ளது.
வீட்டுக் கடன் நிறுவனங்களுக்கான ரூ 10,000 கோடி சிறப்பு மறுகடன் வசதியும், வங்கிசார கடன் நிறுவனங்களுக்கான ரூ 45,000 கோடி பகுதி கடன் உத்தரவாத திட்டமும் அறிவிக்கப்பட்டுள்ளன.
ரியல் எஸ்டேட் துறையில் வர்த்தகம் செய்வதை எளிதாக்கும் அதே சமயத்தில், வீடு வாங்குவோரின் நலனை பாதுகாக்கவும் அரசு உறுதி பூண்டுள்ளது. கட்டுபடியாகக்கூடிய மற்றும் மத்திய பிரிவினருக்கான வீடுகளை கட்டி முடிப்பதற்காக சிறப்பு நிதி உருவாக்கப்பட்டுள்ளது. இதன் மூலம், அழுத்தத்தில் உள்ள வீட்டுவசதி திட்டங்களுக்கு நிதி உதவி கிடைக்கும்.
காற்று மாசைத் தடுப்பதற்காக நீண்டகால தேசிய அளவிலான உத்தி வகுக்கப்பட்டுள்ளது. மத்திய அரசின் இந்த திட்டத்தின் மூலம் நாடு முழுவதிலும் உள்ள காற்று மாசு 20 முதல் 30 சதவீதம் வரை குறைக்க திட்டமிடப்பட்டுள்ளது.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் :
https://pib.gov.in/PressReleasePage.aspx?PRID=1655203
------
(Visitor Counter : 309
ரெயில்வே அமைச்சகம்
ரேடியோ அலைவரிசை அடையாள டேக்-கை அனைத்து சரக்கு ரயில் பெட்டிகளிலும் 2022 டிசம்பருக்குள் பொருத்த ரயில்வேத் துறை திட்டம்
ரேடியோ – அலைவரிசை அடையாள டேக்குகளை  அனைத்து சரக்கு ரயில் பெட்டிகளிலும், 2022 டிசம்பர் மாதத்திற்குள் பொருத்தி முடிப்பதென ரயில்வேத் துறை திட்டமிட்டுள்ளது. இது அனைத்து சரக்கு ரயில் பெட்டிகளின் தடத்தைக் கண்டறிய உதவும்.
இந்தத் திட்டத்தின் கீழ் இதுவரை 23,000 சரக்குப் பெட்டிகளுக்கு டேக்குகள் பொருத்தப்பட்டுள்ளன. கொவிட்-19 பெருந்தொற்றால் இந்தப் பணி சிறிது மந்தப்பட்டாலும், தொடர்ந்து வேலைகள் நடைபெற்று வருகின்றன.
தற்போது ரயில்வேத் துறை சரக்கு ரயில் பெட்டிகள் தொடர்பான தகவல்களை பணியாளர்களைக் கொண்டு பராமரித்து வந்தாலும் இவற்றில் தவறு ஏற்பட வாய்ப்புள்ளது. ஆர்எஃப்ஐடி கருவிகளால் சரக்குப் பெட்டிகள் மற்றும் எஞ்சின்கள் இருக்கும் இடத்தை எளிதாக கண்டறிய முடியும்.
(Visitor Counter : 179
அறிவியல் மற்றும் தொழில்நுட்பத்துறை
கோவிட்-19 தொற்று தாக்குதலை சமாளிப்பதற்கான ஆயத்தங்கள் குறித்து அறிவியல் தொழில்நுட்பத் துறையுடன் டாக்டர் ஹர்ஷ் வர்த்தன் ஆலோசனை
அறிவியல் தொழில்நுட்பத் துறையின் 50வது நிறுவன நாளை ஒட்டி அறிவியல் தொழில்நுட்பத் துறையின் சார்பு அலுவலகங்கள் மற்றும் தன்னாட்சி நிறுவனங்களின் தலைவர்களுடன், மத்திய அறிவியல் தொழில்நுட்பம், சுகாதாரம் மற்றும் குடும்ப நலத் துறை அமைச்சர் டாக்டர் ஹர்ஷ் வர்த்தன் இன்று காணொலி காட்சி மூலம் கலந்துரையாடினார். அறிவியல் தொழில்நுட்பத் துறையின் முன் முயற்சிகள் பற்றி, குறிப்பாக கோவிட்-19 நோய்த் தொற்று சூழ்நிலையில் அவர்களுடைய முன் முயற்சிகள் பற்றி அவர் கலந்துரையாடினார்.
இந்தக் கலந்துரையாடலின் போது கோவிட்-19 குறித்த “கோவிட்டின் கதை” என்ற மல்டிமீடியா தொகுப்பையும் அவர் அறிமுகம் செய்து வைத்தார். அறிவியல் தொழில்நுட்பத் துறையின் சேவை 50வது ஆண்டில் அடியெடுத்து வைப்பதை ஒட்டி, அதன் பொன் விழா நிகழ்ச்சிகள் தொடங்கி வைக்கப்பட்டன. நாட்டின் பல்வேறு பகுதிகளில் இந்த ஆண்டு முழுக்க பல வகையான செயல்பாடுகளுக்கு ஏற்பாடு செய்யப்பட்டுள்ளது.
ஐம்பதாவது நிறுவன நாளைக் கொண்டாடும் அறிவியல் தொழில்நுட்பத் துறைக்கு வாழ்த்துகளைத் தெரிவித்துக் கொண்ட அமைச்சர், ``கடந்த 49 ஆண்டுகளில் புதுமையான எண்ணங்கள் மூலம் அறிவியல் தொழில்நுட்பத் துறையில் ஏராளமான பங்களிப்புகள் செய்யப்பட்டுள்ளன. தொடக்கநிலை மற்றும் ஸ்டார்ட் அப் நிறுவனங்களின் எண்ணிக்கை அதிகரிப்புக்கு இந்தத் துறை காரணமாக இருந்துள்ளது'' என்று கூறினார். அறிவியல் தொழில்நுட்பத் துறையின் குறிப்பிடத்தக்க சில பங்களிப்புகளை அவர் மேன்மைப்படுத்திக் கூறினார். மத்திய நிதியமைச்சர் இந்த ஆண்டு பட்ஜெட்டில் அறிவித்த ரூ.8,000 கோடி செலவிலான திட்டம் பற்றி அவர் முக்கியமாகக் குறிப்பிட்டார்.
(Visitor Counter : 146
ரெயில்வே அமைச்சகம்
ஏழு மாநிலங்களில் 17 பல்வேறு இடங்களில் கொவிட் பராமரிப்பு ரயில் பெட்டிகள் தனிமைப்படுத்தப்பட்ட பகுதிகளாக செயல்படுகின்றன
சுமார் 4700 படுக்கைகளுடன் மொத்தம் 298 தனிமைப்படுத்தப்பட்ட ரயில் பெட்டிகள் தற்போது பயன்பாட்டில் உள்ளன
கொவிட்-19-க்கு எதிரான தொடர் போரில் மாநில அரசுகள் மற்றும் நிர்வாகங்களை சரியான நேரத்தில் ஒருங்கிணைப்புடன் சென்றடைவதற்காக ரயில்வே அதிகாரிகளும் அவர்களது குழுக்களும் தொடர்ந்து முனைப்புடன் பணியாற்றி வருகின்றனர்.
கவனமுடன் கூடிய கண்காணிப்பு மற்றும் விரிவான பணி விதிமுறைகள் ஆகியவற்றின் மூலம் மாநிலங்களின் தேவைக்கு ஏற்றவாறு தனிமை வார்டு ரயில் பெட்டிகளை நாட்டின் பல்வேறு பகுதிகளுக்கு ரயில்வே அனுப்பி வருகிறது.
ஏழு மாநிலங்களில் 17 ரயில் நிலையங்களில் கொவிட் பராமரிப்பு ரயில் பெட்டிகள் நோயாளிகளுக்கு சேவை ஆற்றுகின்றன. சுமார் 4700 படுக்கைகளுடன் மொத்தம் 298 தனிமை சிகிச்சை ரயில் பெட்டிகள் தற்போது பயன்பாட்டில் உள்ளன
மகாராஷ்டிராவில் மட்டும் 60 பெட்டிகளை ரயில்வே கொவிட் சேவைக்காக நிலைநிறுத்தி உள்ளது. மத்தியப் பிரதேசத்திற்கு 42 பெட்டிகளை ரயில்வே அனுப்பியுள்ளது. இவற்றில் நோயாளிகள் தொடர்ந்து அனுமதிக்கப்பட்டு சிகிச்சைக்கு பின் குணமடைந்து செல்கின்றனர்.
சமீபத்திய தகவலின் படி அசாம் மாநிலத்தின் தேவைகளுக்கு ஏற்ப 21 தனிமை சிகிச்சை ரயில் பெட்டிகளை கவுகாத்திக்கும் 20 தனிமை பெட்டிகளை பார்த்தார்பூருக்கும் ரயில்வே அனுப்பியுள்ளது.
முன்னதாக இந்த வாரம், சபர்மதி சந்திலோதியா மற்றும் திமாபூருக்கு கொரோனா தனிமை சிகிச்சை ரயில் பெட்டிகள் அனுப்பப்பட்டன. தில்லி மாநில அரசின் முழு தேவையையும் பூர்த்தி செய்யும் விதமாக 1,200 படுக்கைகளுடன் கூடிய 75 பெட்டிகளை ரயில்வே அனுப்பியுள்ளது.
உத்தரப் பிரதேச அரசு பெட்டிகளுக்கான கோரிக்கையை இதுவரை வைக்காத போதிலும், 10 பெட்டிகளை இரயில்வே அனுப்பியுள்ளது.
சுமார் எழுபதாயிரம் படுக்கைகளுடன் கூடிய 4400 தனிமை வார்டு ரயில் பெட்டிகளை ரயில்வே இதுவரை தயார் செய்துள்ளது.(Visitor Counter : 143
பிரதமர் அலுவலகம்
பிரதமருக்கு எகிப்தின் உயரிய விருதான "ஆர்டர் ஆஃப் தி நைல்" விருது வழங்கப்பட்டுள்ளது
கெய்ரோவில் உள்ள எகப்து அதிபர் மாளிகையில்  இன்று  நடைபெற்ற சிறப்பு நிகழ்ச்சியில், எகிப்து அதிபர் திரு அப்தெல் ஃபத்தாஹ் எல்-சிசி, பிரதமர் திரு நரேந்திர மோடிக்கு எகிப்தின் உயரிய சிவிலியன் விருதான ‘ஆர்டர் ஆஃப் தி நைல்’ விருதை வழங்கினார்.
எகிப்து அதிபர் சிசி வழங்கிய இந்த கௌரவத்திற்கு இந்திய மக்கள் சார்பாக பிரதமர் திரு நரேந்திர மோடி நன்றி தெரிவித்தார்.
இந்த விருதைப் பெறும் முதல் இந்தியர் பிரதமர் திரு நரேந்திர மோடியே ஆவார்.
தொலைதொடர்பு மற்றும் தகவல் தொழில்நுட்ப அமைச்சகம்
2021 ஜனவரி 15-இல் இருந்து தொலைபேசியில் இருந்து அலைபேசிக்கு செய்யப்படும் அழைப்புகளின் போது '0' அழுத்த வேண்டும்
போதுமான எண் வளங்களை தொலைபேசி மற்றும் அலைபேசி சேவைகளுக்கு வழங்கும் விதமாக, தொலைதொடர்பு ஒழுங்குமுறை ஆணையத்தின் பரிந்துரையை ஏற்றுக் கொண்டு தொலை தொடர்புத் துறை புதிய முடிவொன்றை எடுத்துள்ளது.
இதன் படி, 2021 ஜனவரி 15-இல் இருந்து தொலைபேசியில் இருந்து அலைபேசிக்கு செய்யப்படும் அழைப்புகளின் போது '0' அழுத்த வேண்டும்.
தொடர்பு கொள்ள வேண்டிய அலைபேசி எண்ணை அழுத்துவதற்கு முன்னர் தொலைபேசியில் பூஜ்ஜியத்தை அழுத்தி, அழைக்க வேண்டும்.
மேலும் விவரங்களுக்கு இந்த ஆங்கில செய்திக் குறிப்பை காணவும்
https://www.pib.gov.in/PressReleasePage.aspx?PRID=1675757
சாலைப் போக்குவரத்து மற்றும் நெடுஞ்சாலைத்துறை அமைச்சகம்
பிகாரில் சோன் ஆற்றுக்கு குறுக்கே கட்டப்பட்டுள்ள ரூ 266 கோடி மதிப்பிலான பாலத்தை திரு கட்கரி திறந்து வைத்தார்
பிகாரில் சோன் ஆற்றுக்கு குறுக்கே கட்டப்பட்டுள்ள ரூ 266 கோடி மதிப்பிலான 1.5 கிலோ மீட்டர் நீளமுள்ள மூன்று வழி கோயில்வார் பாலத்தை, மத்திய சாலைப் போக்குவரத்து மற்றும் நெடுஞ்சாலைகள் துறை அமைச்சர் திரு நிதின் கட்கரி காணொலி மூலம் இன்று திறந்து வைத்தார்.
சாலை மற்றும் ரயில் போக்குவரத்துக்காக ஏற்கனவே உள்ள பாலம் 138 ஆண்டுகள் பழமையானதாகும். அதற்குப் பதிலாக ஆறு வழிப் பாலம் கட்டப்பட்டு வரும் நிலையில், அதில் மூன்று வழிகள் பொதுமக்களுக்காக இன்று திறந்து விடப்பட்டன.
மிச்சமிருக்கும் மூன்று வழிகள் திறக்கப்பட்டதற்கு பிறகு, 922-தேசிய நெடுஞ்சாலையிலும், 30-தேசிய நெடுஞ்சாலையிலும், குறிப்பிடத்தக்க அளவுக்கு போக்குவரத்து நெரிசல் குறையும்.
பிகார், உத்தரப் பிரதேசத்துக்கு இடையேயான போக்குவரத்துக்கு இந்தப் பாலம் ஒரு முக்கிய வழியாகும்.
பாலத்தைத் திறந்து வைத்துப் பேசிய திரு கட்கரி, பிகார் மாநிலத்துக்கு பல்வேறு புதிய திட்டங்களை அறிவித்தார். பிகார் முதல்வர் திரு நிதிஷ் குமாரும், நாடாளுமன்ற உறுப்பினர் திரு ராஜீவ் பிரதாப் ரூடியும் கேட்டுக் கொண்டவாறு, பரவுலியில் இருந்து ஹைதாரியா வரை நான்கு வழி பறக்கும் சாலைக்கு, மத்திய சாலைப் போக்குவரத்து மற்றும் நெடுஞ்சாலைகள் அமைச்சகம் ஒப்புதல் அளித்துள்ளதாக திரு கட்கரி கூறினார்.
இதன் மூலம் பூர்வாஞ்சல் விரைவு சாலைக்கு இணைப்பு வசதி ஏற்படுத்தப்படும் என்று கூறிய அமைச்சர், இந்த பதினேழு கிலோமீட்டர் நீள இணைப்பு சாலைக்கான விரிவான திட்ட அறிக்கை அடுத்த ஆண்டு ஜூன் மாதத்தில் தயாராகிவிடும் என்று தெரிவித்தார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1679630
நீர்வளத் துறை அமைச்சகம்
நாட்டில் உள்ள 91 முக்கிய நீர்த் தேக்கங்களின் நீர் இருப்பு நிலைமை இரண்டு சதவீதம் குறைந்துள்ளது
நாட்டில் உள்ள 91 பெரிய நீர்த் தேக்கங்களில் உள்ள நீர் இருப்பு நிலைமை 2018 நவம்பர் 29–ஆம் தேதியுடன் முடிவடைந்த வாரத்தில் 98.353 பில்லியன் கன மீட்டர்  ஆக உள்ளது. இது இந்த நீர்த் தேக்கங்களின் மொத்த தண்ணீர் இருப்புத் திறனில் 61 சதவீதம் ஆகும். 2018 நவம்பர் 22 –ஆம் தேதியுடன் முடிவடைந்த வாரத்தில் இந்த நீர் இருப்புச் சதவீதம் 63 ஆக இருந்தது. 2018 நவம்பர் 29-ஆம் தேதி முடிவடைந்த வாரத்தில் இந்த நீர்த் தேக்கங்களில் நீர் இருப்பு நிலைமை சென்ற ஆண்டு இதே காலத்தில் இருந்த இருப்புடன் ஒப்பிடுகையில் 99 சதவீதம் ஆகும்; கடந்த 10 ஆண்டுகளில் சராசரி நீர் இருப்பு நிலையுடன் ஒப்பிடுகையில் இது 95 சதவீதமாகும்.
இந்த 91 நீர்த் தேக்கங்களின் மொத்த நீர்ச் சேமிப்புத் திறன் 161.993 பி.சி.எம். ஆகும். இது நாட்டில் உருவாக்கப்பட்டுள்ள மொத்த நீர் கொள்ளளவுத் திறனான 257.812 பி.சி.எம். –வுடன் ஒப்பிடுகையில் 63 சதவீதமாகும். இந்த 91 நீர்த் தேக்கங்களில் 37 –ல் மொத்தம் 60 மெகா வாட்டிற்கும் கூடுதலான உற்பத்தித்திறன் கொண்ட நீர்மின்சக்தித் திறன்கள் இணைந்துள்ளன.
தென் மண்டலத்தில் தண்ணீர் இருப்பு நிலைமை
நாட்டின் தென் மண்டலத்தில் ஆந்திரப்பிரதேசம், தெலங்கானா  கர்நாடகா, கேரளா, தமிழ்நாடு ஆகியன அடங்கியுள்ளன. தெற்கு மண்டலத்தைப் பொறுத்தவரை மத்திய நீர் ஆணையத்தின் கண்காணிப்பில் 31 நீர்த் தேக்கங்கள் அமைந்துள்ளன. இவற்றின் மொத்த தண்ணீர் சேமிப்புத் திறன் 51.59 பி.சி.எம். ஆகும். இந்த நீர்த் தேக்கங்களில் தற்போது 27.87 பி.சி.எம். தண்ணீர் இருப்பதாகவும் இது மொத்தத் தண்ணீர் சேமிப்புத் திறனில் 54 சதவீதம் என்றும் கணிக்கப்பட்டுள்ளது. இந்த நீர் இருப்பு சென்ற ஆண்டு இதே காலத்தில் 56 சதவீதம் ஆகும். இந்த நீர்த் தேக்கங்களில் இதே காலத்தில் கடந்த 10 ஆண்டுகளில் சராசரி நீர் இருப்பு 61 சதவீதமாகும். இவ்வாறு சென்ற ஆண்டு இதே காலத்தில் இருந்த தண்ணீர் இருப்புநிலையை விட இந்த ஆண்டு குறைவாக உள்ளது. அதேபோல், கடந்த 10 ஆண்டு சராசரி நீர் இருப்புடன் ஒப்பிடுகையிலும் இது குறைவாகும்.
சென்ற ஆண்டு இதே காலத்துடன் ஒப்பிடுகையில் தண்ணீர் இருப்பு நிலைமை தமிழ்நாடு, ஹிமாச்சலப்பிரதேசம், பஞ்சாப், ராஜஸ்தான், உத்திரப்பிரதேசம், உத்ராகண்ட், மத்தியப் பிரதேசம், சத்தீஸ்கர், கர்நாடகா, கேரளா ஆகிய மாநிலங்களில் சிறப்பாகவே உள்ளது. ஜார்க்கண்ட், ஒடிசா, மேற்கு வங்காளம், திரிபுரா, குஜராத், மகாராஷ்டிரா, ஆந்திரப்பிரதேசம் மற்றும் தெலங்கானா , ஆந்திரப்பிரதேசம், மற்றும் தெலங்கானா மாநிலங்களில் சென்ற ஆண்டு இதே காலத்துடன் ஒப்பிடுகையில் நீர் இருப்பு நிலைமை குறைவாகவே உள்ளது.
மேலும் விவரங்களுக்கு www.pib.nic.in என்ற வலைதளத்தைப் பார்க்கவும்.